IN NOMINE SUMMĘ ET INDIVIDUĘ TRINITATIS, PATRIS et Filii et Spiritus Sancti. Omne quod firmiter et inconvulse possidere cupimus, litterarum memorię tradere et ecclesiasticę auctoritatis testimonio confirmare debemus. Ego igitur Rothbertus*, sanctę Lingonensis ęcclesię nutu Dei episcopus, notum fore cupio omnibus tam futuris quam presentibus qualiter dominus Guido* de Vuangionis rivo, nostrę dilectionis presentiam humiliter adiens, magna devotione postulavit ut beneficium quoddam quod Deo et sancto Benigno Divionensis cęnobii et sancto Stephano Vuangionis rivi tribuerat, nos etiam ex nostra parte concederemus et pontificali auctoritate confirmaremus. Cujus justę et racionabili peti[ci]oni libenter adquiescentes, sicut pie postulaverat, ita ad effectum perducere curavimus. Donamus ergo et concędimus eidem supradictę sancti Stephani ęcclesię omnia quecumque canonici qui in capella supradicti castri quę monachorum erat, possidentes, tenebant et habere debebant, videlicet ęcclesiam de Sarysey cum universis ei pertinentibus, et dimidiam capellam de Rohecort, cum medietate decimę, et de Masnyl decimam totam, presbiteratum de ęcclesia de Hericorth et terram de Grincort, medietatem quoque decimarum de Columbei ubi due ecclesie sunt. Preterea de suis rebus ipse Guido donat illis totam redecimationem et quecumque canonici habebant apud Mareys, quicquid etiam habebant in furnis et in foro, et omnia quecumque canonici illi in aliquo loco de suo communi jure habere debebant. Hęc omnia domnus Guido Vangionis rivi Deo et sancto Benigno et sancto Stephano, laude et consilio amicorum suorum, scilicet domini Lamberti fratris sui, Lingonensis ęcclesię archidiaconi, et venerabilis uxoris suę Beatricis*, atque filiorum suorum Roberti et Guidonis*, fideliter tradit et perpetuo jure habere concedit. Nos quoque ex nostra parte illis hec omnia donamus et concedimus et presenti scripto confirmamus et archidiaconis nostris confirmanda tradimus. S’ Lamberti* archidiaconi.